Lukaku na the person wey lead hin Red army to victory onto say na him wey score first for the 37th minute, later Marcus Rashford con double am.

The Belgian, wey Manchester United just sign, bin do sharp interview with MUTV and e yarn ontop different issues from how e take destroy the blues to the fact say hin dey look forward to the International Champions Cup match against Real Madrid…

“E sweet me with the kind energy wey men dey put in o. We dey work hard. The managewr dey show us how e go like make we set up and play and we dey do well ontop pitch. We dey pray make we continue like that.”

“That move ehn, na wetin we don dey work on for training. The pass bin make brain, i con run fast and my winsh sense tell me say if i strike am, i go score. E sweet me say i bin dey part of the derby. E sweet me say we knack dem. For us, e be like training wey sweet. The guys don dey full ground and we no go stop here.

MAKE REAL MADRID DEY COME, WE NO FEAR

“Mourinho don talk am before, e go be trainin session for us and also we wan know whether our game dey improve. We know say dem go tough but we dey work hard and everybody dey full ground as next season dey near.”

WE WAN FACE THE BEST TEAMS

“Ehen na, na wetin una want. Club wey big like Manchester United, gots dey play against the best clubs wey dey this world and we suppose dey knack dem. We dey work hard and we dey try our best so our moral go dey high.”

NA ATTACK ATTACK ATTACK

“We fit achieve everything. The manager dey epp us self. E dey hungry us to do well and we dey work hard. We dey get am right and we dey hope say we dey improve. We hope say we fit carry winning form into the season.”